**Pályázati felhívás**

**Alba Regia Tanulmányi és Szakmai Verseny Ösztöndíj elnyerésére**

**Székesfehérvár Megyei Jogú Város Polgármestere** Székesfehérvár Megyei Jogú Város Önkormányzat Közgyűlésénekaz „Alba Regia” tanulmányi ösztöndíjról szóló 33/2016. (VIII. 19.) önkormányzati rendelete 18/J. § (2) bekezdése alapján **a 2024/2025-ös tanévre vonatkozóan nyilvános pályázatot hirdet az Alba Regia Tanulmányi és Szakmai Verseny Ösztöndíj elnyerésére.**

**1. Pályázati feltételek**

**1.1. Alba Regia Tanulmányi és Szakmai Verseny Ösztöndíjban részesíthető az a pályázó, aki**

a) tanulmányait székesfehérvári székhelyű vagy telephelyű köznevelési vagy szakképző intézmény székesfehérvári képzési helyszínén folytatja vagy folytatta és

b) a pályázat benyújtását megelőző tanévben

 ba) az Országos Középiskolai Tanulmányi Verseny (a továbbiakban: OKTV), vagy

 bb) az Országos Szakmai Tanulmányi Verseny (a továbbiakban: OSZTV), vagy

 bc) a Szakma Kiváló Tanulója Verseny (a továbbiakban: SZKTV), vagy

 bd) a Szakmai Tanulmányi Komplex Verseny (a továbbiakban: SZTKV), vagy

 be) a WorldSkills vagy az EuroSkills Verseny

 egyikén részt vett, és

c) a ba) – bd) alpontokban szereplő versenyek esetében az országos, a be) alpontban szereplő versenyek esetében a nemzetközi döntőben az elsőtől a tizedik helyezés valamelyikét elérte.

**1.2**. Az Alba Regia Tanulmányi és Szakmai Verseny Ösztöndíjban az 1.1. pont b) pontjának alpontjaiban megjelölt versenycsoportonként – az SZKTV kivételével – 5 - 5 fő részesíthető.

Az SZKTV-n részt vevő pályázók esetében Alba Regia Tanulmányi és Szakmai Verseny Ösztöndíjban 8 fő részesíthető azzal, hogy abból sajátos nevelési igényű pályázó legfeljebb 3 fő, nem sajátos nevelési igényű pályázó legfeljebb 5 fő lehet.

**2. A pályázat benyújtásának módja**

A pályázatot a Pályázati felhívás 1. mellékletében szereplő ***Pályázati Adatlap az „Alba Regia Tanulmányi és Szakmai Verseny Ösztöndíj” igényléséhez* című teljes körűen kitöltött és aláírt formanyomtatványon**,zárt borítékban kell benyújtani: **postai úton** (cím: Székesfehérvár Megyei Jogú Város Polgármesteri Hivatala Egészségügyi, Oktatási és Szociális Intézményi Iroda
8000 Székesfehérvár, Városház tér 1.), **vagy a** Polgármesteri Hivatal Városház tér 1. sz. alatti Portáján található **gyűjtőszekrénybe** **történő elhelyezéssel.**

**Figyelem! A Pályázati Adatlap kizárólag eredeti példányban nyújtható be**.

A pályázathoz csatolandó **mellékletek e-mailben is megküldhetők** az albaregiaosztondij@pmhiv.szekesfehervar.hu e-mail címre, vagy másolati példányban papír alapon is benyújthatók **kizárólag abban az esetben, amennyiben** a Pályázati felhívás megjelenése és a pályázat benyújtására nyitva álló határidő utolsó napja közötti időszakban **veszélyhelyzet vagy járványügyi készültség** áll fenn.

Az e-mailen vagy másolatban benyújtott mellékletek esetén az Önkormányzat az eredeti okiratokat a pályázat benyújtásától számított 5 éven belül jogosult ellenőrizni.

A borítékon fel kell tüntetni a pályázó nevét, címét, valamint az „Alba Regia Tanulmányi és Szakmai Verseny Ösztöndíjpályázat” megjelölést.

A **Pályázati Adatlap** **beszerezhető** valamennyi, a Pályázati felhívás 1.1. pont b) pontja szerinti versennyel érintett székesfehérvári székhelyű vagy telephelyű köznevelési vagy szakképző intézményben, illetve **letölthető** Székesfehérvár Megyei Jogú Város hivatalos honlapjáról: <http://www.szekesfehervar.hu/aktualis-palyazatok>.

**3. A Pályázati Adatlaphoz csatolni kell**

a) a székesfehérvári székhelyű vagy telephelyű köznevelési vagy szakképző intézmény által kiállított, 30 napnál nem régebbi, a pályázat benyújtását megelőző tanévről szóló iskolalátogatási igazolás eredeti példányát,

b) az OKTV, az OSZTV, az SZKTV és az SZTKV versenyek egyikének az országos vagy a WorldSkills és az EuroSkills versenyek egyikének a nemzetközi döntőjében a pályázat benyújtását megelőző tanévben elért, az elsőtől a tizedik helyezés valamelyikét igazoló okirat másolatát, valamint

c) a KRÉTA rendszerből kinyomtatott, tanulmányi átlagot is tartalmazó és a székesfehérvári székhelyű vagy telephelyű köznevelési vagy szakképző intézmény által aláírt, a pályázat benyújtását megelőző tanév évvégi bizonyítványát.

**4. Érvénytelen a pályázat, ha**

a) nem a Pályázati felhívás 1.1. pontjában felsorolt feltételeknek megfelelő pályázó nyújtotta be, vagy

b) a pályázati határidő lejártát követően érkezik be a Polgármesteri Hivatalba, vagy

c) **nem** a Pályázati felhívás 1. melléklete szerinti, **teljes körűen** **kitöltött és aláírt** Pályázati Adatlapon nyújtották be, vagy

d) a pályázó nem csatolta a Pályázati felhívás 3. pont a) – c) alpontjaiban felsorolt okiratok valamelyikét.

**5. A pályázat Polgármesteri Hivatalba történő beérkezésének határideje**

 **2024. szeptember 25.**

A határidő elmulasztása esetén a pályázó által benyújtott pályázat érvénytelen.

A határidő elmulasztása miatt igazolásnak nincs helye.

**6. A pályázat elbírálásának határideje**

2024. október 30.

Székesfehérvár Megyei Jogú Város Címzetes Főjegyzője az elbírálást követően a pályázat eredményéről írásban értesíti a pályázót. A nyertes pályázóval Székesfehérvár Megyei Jogú Város Önkormányzata ösztöndíj szerződést köt.

**7. A pályázat elbírálása**

Ösztöndíjban versenycsoportonként sorrendben a legmagasabb pontszámot elérő pályázók részesíthetők. Pontegyenlőség esetén a jobb tanulmányi átlag alapján kell a sorrendet megállapítani.

Azonos tanulmányi átlaggal rendelkező pályázók közül az Ösztöndíj Munkacsoport sorsolást követően, annak eredménye szerint tesz javaslatot az ösztöndíjban részesíthető pályázó személyére.

A pontszámításnál az okirattal nem bizonyított pontszámot figyelmen kívül kell hagyni.

A pályázaton elérhető pontok számításának rendjét a Pályázati felhívás 2. melléklete tartalmazza.

**8. Az Alba Regia Tanulmányi és Szakmai Verseny Ösztöndíj összege**

a) 1- 3. helyezés esetén: 50.000,-Ft

b) 4-10. helyezés esetén: 25.000,- Ft.

Az ösztöndíj folyósítása egy összegben, a Pályázati Adatlapon megjelölt folyószámlára átutalással történik, a teljes körűen aláírt ösztöndíj szerződés Polgármesteri Hivatalba történő érkezését követő
15 napon belül.

**9. Az ösztöndíjra való jogosultság megszűnik, amennyiben**

* 1. a pályázó a pályázati eredményről szóló értesítéstől számított 60 napon belül nem köti meg az ösztöndíj szerződést, vagy
	2. a pályázó a pályázati eljárás során valótlan adatot közölt.

**A pályázó a jogalap nélkül felvett ösztöndíjat egy összegben, a visszafizetés elrendeléséről szóló értesítés kézhezvételétől számított 30 napon belül köteles visszafizetni.**

**FIGYELEM!**

* **A Pályázati Adatlap minden pontjának pontos és olvasható kitöltése kötelező!**
Nemleges választ kihúzással kell jelezni.
* Nyertes pályázat esetén az ösztöndíjszerződések személyesen kerülnek átadásra.
* A pályázati eljárás során **hiánypótlásra egy alkalommal van lehetőség**. A hiánypótlásra való felszólítás kizárólag e-mailen történik a pályázati adatlapon megadott e-mail címen.
**Nem olvasható vagy hiányos e-mail cím esetén hiánypótlás kiküldésére nincs mód.**A hiánypótlásra biztosított beérkezési határidő az e-mail megküldésétől számított legfeljebb
5 nap.
* A kötelezően csatolandó mellékleteken túl egyéb irat, dokumentum a pályázat elbírálása során nem kerül figyelembevételre. A kötelező mellékleteken felüli személyes adatokat tartalmazó iratok benyújtása szükségtelen!

A pályázattal kapcsolatos személyes adatok kezeléséről a Pályázati felhívás 3. mellékletét képező **Adatkezelési tájékoztató** rendelkezik, amely elérhető a [www.szekesfehervar.hu/adatvedelem](http://www.szekesfehervar.hu/adatvedelem) oldalon.

**További információ** az albaregiaosztondij@pmhiv.szekesfehervar.hu e-mail címen vagy Székesfehérvár Megyei Jogú Város Polgármesteri Hivatala Egészségügyi, Oktatási és Szociális Intézményi Irodáján Bakos Erikától kérhető (tel.: 06 (22) 537-176).

Székesfehérvár, 2024.

**Székesfehérvár Megyei Jogú Város**

**Polgármestere**